da en en en fr de da id da sv da da da sv da da da en da da da nb da da da da da da da da da da da en en
Fire ud af fire, men hvilke fire – century til Mads og drama og protest i Albertslund – første rækkesejr allerede i maj - Svanholm Cricketklub
Tirsdag d. 22. maj 2018 kl. 19:26 af Henrik Pfaff
Pinsens 4 seniorkampe endte med fire gevinster, men man må nok sige, at det hele ikke gik som smurt hele tiden.
Førsteholdet vandt hjemme over Ishøj efter en slem forskrækkelse først. Ishøjs åbningskaster fik bolden på den nytromlede pitch, der om natten var blevet regnet på, til at springe voldsomt og Zameer Khan var ude på 1. bold og Jonas ikke længe efter.
Zishan Shah (25) gjorde et fantastisk genoprettelsesarbejde under vanskelige forhold og sørgede for mere menneskelige omstændigheder til Mads Henriksen, der takkede med et smukt century på 127 på 127 bolde.
Mads på vej mod century
Wahab Hashmi batter sammen med Mads i deres vindende gærdestand
Da han og Wahab Hashmi (48) kom sammen som femte gærde havde vi 55 og da de skiltes var vi nået op på 194.
254/7 kunne det blive til. Ishøj bed godt igen, men var ude for 178 (Saad Ahmad 3/29).
Vor træner Rasheed Lewis scorede i sidste sæsons sidste kamp et century i den hollandske æresdivision.
Han gav en opvisning i sin formåen, da han sammen med den anden åbner Said Alam (53x) på 18 overe passerede Koldings 153 (Zeshan Khan 5/37) i andetholdets hjemmekamp.
Den bold kommer i hvert fald ikke forbi mig, citat Rasheed Lewis
Said Alam og Rashid Lewis scorede sammen over 150 som åbningsgærde mod Kolding
Rasheed lavede 89 not out på 54 bolde og fortsatte dagen efter sin opvisning i en T 20 mod Albertslund, hvor han på den lynende hurtige bane smaskede 87 ud på 58 bolde. Saud Munir med en brækket finger 53 not out.
Saud kalder det Svanholm-love. Han spillede to 2. holdskampe med en brækket finger og tog gærder i begge kampe og scorede 45 i T 20 kampen
Albertslund havde uheldigvis en type, der var endnu mere effektiv. Blandt andet muntrede han sig med 21 i den første over fra den ene af vores åbningskastere. Han lavede 101, heraf syv seksere. Under stort drama og efterfølgende protest fra Albertslund for langsom afvikling endte vi med at vinde 177-164 på den lynhurtige bane.
Vores træner Rasheed Lewis, der ellers har oplevet lidt af hvert på en cricketbane, sagde om begivenhederne i Albertslund: ”It was absolutely crazy ”.
Hvad han især hentydede til, var et show, da Bobby Malik under den mest pressede del af gærdehalvlegen greb en bold på grænsen og derefter gled lidt med foden. Det fik albertslunderne , der sad 20 meter væk, til at komme skrigende, at han var en svindler og at der var seks. En gruppe på ca. 10 fra os kom samtidig løbende og råbte, at grebet var OK - mens dommeren kom løbende for at se, hvor Bobby stod - det show gik for sig i 20 minutter.
Alt dette og himlen med, som det lød i et gammelt amerikansk melodrama.
Allerede i maj vandt vi altså vores første række -serie 2 T 20 øst ,der giver oprykning tilserie1, hvor vores 1. hold spiller. Der må vores 2. hold bare ikke være, så albertslunderne kunne have sparet deres 500kr. til protesten - de kommer formentlig op alligevel.
De unge og knap så unge vandt igen
3. holdet afgav ligesom 2. holdet frivilligt sin hjemmebanefordel, idet DCF havde invaderet vores græspitch med to T 20 kampe blandt eliten.
Så vi tog til Køge med vores blanding af ungdom og skal vi kalde det erfaring.
Waqas Ali, som hører til erfaringen, tog 3/11, da Køge i en T 20 var ude for 89. Vi passerede i 18 overe. Lucky Ali 37 not out.